सऊदी अरब में क्यों संकट में घिर रहे भारतीय कामगार\nसऊदी अरब का एक तिहाई हिस्सा रेगिस्तान है. सऊदी पश्चिम में लाल सागर और गल्फ़ ऑफ़ अक़ाबा से घिरा है तो पूरब में अरब की खाड़ी से. 

सऊदी का यमन के साथ सबसे लंबी सीमा 1458 किलोमीटर है. दक्षिण में ओमान के साथ 676 किलोमीटर, जॉर्डन के साथ 728 किलोमीटर, इराक़ के साथ 814 किलोमीटर, कुवैत के साथ 222 किलोमीटर, यूएई के साथ 457 किलोमीटर और क़तर के साथ 60 किलोमीटर की सीमा लगी है. 

सऊदी अरब में कुल एक करोड़ 11 लाख प्रवासी हैं. ज़्यादातर प्रवासी दक्षिणी और दक्षिणी-पूर्वी एशियाई देशों के हैं. विदेशी प्रवासियों में सबसे बड़ी तादाद भारतीयों की है. 

मार्च 2017 के आँकड़े के अनुसार सऊदी में 30 लाख भारतीय हैं. पाकिस्तान के 15 लाख, बांग्लादेश के 13 लाख, इंडोनेशिया के 12 लाख, फिलीपीन्स के 10 लाख, मिस्र के 80 हज़ार और श्रीलंका के 50 हज़ार लोग यहां काम करते है. 

सऊदी में काम करने वाले भारतीयों कई तरह की समस्याओं से जूझ रहे हैं. कई बार तो वो एजेंटों की ठगी के शिकार हो जाते हैं तो कई बार सऊदी में नियम और क़ानून की अनभिज्ञता के कारण संकट में फँस जाते हैं.  

सऊदी में हाल ही में दो भारतीयों सतविंदर और हरजीत सिंह का सिर कलम कर दिया गया था. दोनों पंजाब के थे और हत्या के एक मामले में सज़ा के तौर पर इनका सिर कलम किया गया है. बुधवार को ये ख़बर आई थी. पंजाब के मुख्यमंत्री अमरिंदर सिंह ने इसे बर्बर कृत्य बताया है. 

विदेश मंत्री सुषमा स्वराज को टैग करते हुए ऐसे कई ट्वीट किए जाते हैं जिनमें लोग अपनी कई तरह की समस्याएं बताते हैं. कई लोग काम के बदले पैसे नहीं मिलने तो कई लोग प्रताड़ना की शिकायत करते हैं. 

क्या सऊदी अरब काम के लिए अब मुश्किल देश बन गया है? 

दशकों से सऊदी में भारत और फिलीपींस के कामगार वैसे कामों को करते रहे हैं जो काम सऊदी के लोग करना पसंद नहीं करते हैं.

वॉल स्ट्रीट जनरल की एक रिपोर्ट के अनुसार किचन, कंस्ट्रक्शन और स्टोर काउंटर के पीछे काम करने वाले भारतीय होते हैं या फिलीपींस के. ये काम सऊदी के लोग करना पसंद नहीं करते हैं.

तेल के विशाल भंडार वाले इस देश में ज़्यादातर नागरिक सरकारी नौकरी करते हैं. इसके साथ ही कई कामों में वहां के नागरिक दक्ष नहीं होते हैं और निजी सेक्टर में नौकरी को लेकर उनमें वैसा उत्साह भी नहीं होता है.

सऊदी में विदेशी कंपनियों पर वहां के नागरिकों के लिए कई तरह के दबाव होते हैं. इनमें काम के घंटों का कम होना...\n\ntl;डॉ:
किंगडम ऑफ सऊदी अरब मध्य-पूर्व का सबसे बड़ा देश है. सऊदी का क्षेत्रफल 20.24 लाख वर्ग किलोमीटर है और इस हिसाब से यह दुनिया का 14वां सबसे बड़ा देश है.